Aktar minn elf immigrant daħlu fil-Gżejjer Kanarji fl-aħħar 48 siegħa. Skont rapport fil-media lokali, bejn il-Ħamis u s-Sibt daħlu elf u ħmistax-il immigrant fuq 37 dgħajsa. Dan huwa l-akbar ammont mill-2006 'l hawn, bil-politiċi lokali qed jitolbu lill-Gvern Spanjol għall-għajnuna hekk kif il-Gżejjer Kanarji m'għandhomx biżejjed riżorsi. Bejn is-Sibt u l-Ħadd, f'Lampedusa daħlu aktar minn 650 immigrant, ħafna minnhom Tuneżini, fuq numru ta' dgħajjes żgħar. Hu rrappurtat li aktar immigranti waslu fin-naħa t'isfel ta' Sardegna.